ป.ป.ส.-บก.น.3 เปิดปฏิบัติการ1386 เข้าค้นชุมชนร่มเกล้า 12 เป้าหมาย
ป.ป.ส. บก.น.3 นำกลังเข้าปฏิบัติการ 1386 ประชาชนปลอดภัยจากยาเสพติด โดยเข้าตรวจค้นชุมชนร่มเกล้า 12 เป้าหมาย เน้นเรื่องความมั่นคง และบุคคลต้องสงสัยว่าจะเกี่ยวข้องกรณีระเบิด ยาเสพติด และอาชญากรรม พบเพียงผู้ต้องหามีใบกระท่อม-น้ำกระท่อมครอบครอง,เมื่อเวลา 06.00 น. วันที่ 22 ส.ค. นายวีรวัฒน์ เต็งอำนวย รองเลขาธิการ ป.ป.ส. พ.ต.อ.ชาญวิทย์ พุ่มโพธิ์ รองผบก.น.3 พร้อมกำลัง บก.น.3 บช.ปส. ป.ป.ส.กรุงเทพมหานคร นำกำลังปฏิบัติการ 1386 ประชาชนปลอดภัยจากยาเสพติด บูรณาการกำลังปิดล้อมตรวจค้นเป้าหมายนักค้ายาเสพติดเพื่อลดความเดือดร้อนของประชาชนในชุมชนพื้นที่กรุงเทพมหานคร โดยค้นเป้าหมายยาเสพติด 12 เป้าหมาย จากการตรวจค้นพบนายสมศักดิ์ หรือ รีม สว่างทิพย์ มีใบกระท่อมและน้ำกระท่อมผสม 4 คูณร้อย ไว้ในครอบครอง ,นายวีรวัฒน์ กล่าวว่า ปฏิบัติการนี้เป็นการบูรณาการหลายหน่วยงาน การเข้าค้นนั้นมีเป้าหมายหลัก คือเรื่องความมั่นคงกรณีระเบิดที่ผ่านมา เจ้าหน้าที่เข้าค้นบุคคลต้องสงสัยว่าจะเกี่ยวข้อง โดยเก็บประวัติดีเอ็นเอเพื่อเทียบเคียงกับหลักฐานระเบิดในจุดเกิดเหตุ ส่วนเป้าหมายที่เหลือยาเสพติดกับอาชญากรรมทั่วไป ก็เป็นการเข้าค้นกับหน่วยงานอื่นๆ ตามปกติตามที่มีประชาชนในพื้นที่ร้องเรียนมา,ทั้งนี้ เป้าหมายส่วนใหญ่อยู่ในชุมชนเคหะร่มเกล้า โดยมีการขายยาเสพติดในชุมชน แต่การเข้าค้นไม่พบเป้าหมายรายสำคัญแต่อย่างใด ขณะที่นายสมศักดิ์ผู้ต้องหาที่ถูกจับกุมนั้น มีคดียาเสพติดและอยู่ในขบวนการยาเสพติดในชุมชนด้วย หลังการเข้าค้นไม่พบยาเสพติด แต่พบใบกระท่อมแทน จึงคุมตัวส่ง สน.ร่มเกล้า ดำเนินคดีตามกฎหมายต่อไป.
ป.ป.ส. บก.น.3 นำกลังเข้าปฏิบัติการ1386 ประชาชนปลอดภัยจากยาเสพติด โดยเข้าตรวจค้นชุมชนร่มเกล้า 12 เป้าหมาย เน้นเรื่องความมั่นคงและบุคคลต้องสงสัยว่าจะเกี่ยวข้องกรณีระเบิด ยาเสพติด และอาชญากรรม 
ปปส.,บก.น.3,ปฏิบัติการ1386,ค้นชุมชนร่มเกล้า,ค้น12เป้าหมาย,ข่าวทั่วไป